SA naasbestes behaal sege in Harare | Netwerk24
10 Junie 2021 15:45
Daryn Dupavillon het agt paaltjies laat kantel in Suid-Afrika A se vierdagstryd teen Zimbabwe se naasbestes. Foto: Gallo Images
Die Suid-Afrikaanse A-krieketspan het sy spiere gebult en met 'n beurt en 166 lopies oor Zimbabwe se naasbestes in die eerste van twee vierdagwedstryde in Harare geseëvier.
Die tuisspan is Donderdag vir net 93 lopies in sy tweede beurt uitgeknikker.
Zimbabwe het die laaste dag met sy telling op 22/2 begin.
Glenton Stuurman (3/18) het die laaste drie paaltjies laat kantel om hom by sy aanvangsmaat Daryn Dupavillon (3/28) aan te sluit, wat ook drie paaltjies ingeoes het om met agt in die wedstryd te eindig.
Die twee aflosboulers Migael Pretorius (2/10) en Lutho Sipamla (2/23) het elk twee paaltjies geneem.
Timycen Maruma (33) het vir die tuisspan die beste met die kolf gevaar, volgens ESPNcricinfo.com.
Suid-Afrika het vroeër 'n stewige 603/4 in sy eerste beurt aangeteken in antwoord op die tuisspan se 344.
Die laaste vierdagwedstryd begin Sondag. – Sportredaksie
Meer oor: Glenton Stuurman | Daryn Dupavillon | Zimbabwe | Harare | Suid-Afrika | Krieket | Toer | Sa A